ming030890/wiki-yue-high-quality huggingface dataset:
南國玫瑰華爾茲

《南國玫瑰華爾茲》，作品編號 388，係一首華爾茲混合曲，由約翰施特勞斯二世喺1880年作嚟獻畀當時嘅意大利國王翁貝托一世。呢首曲嗰啲主題抽自施特勞斯嘅輕歌劇《皇后嘅花邊手巾》。呢首曲相當受歡迎，到咗廿一世紀初都仲有好多人攞嚟聽同演奏，例如維也納新年音樂會不時都會演奏呢首曲。

嗌法
呢首曲喺各語言入便嘅名如下：
德文：Rosen aus dem Süden
英文：Roses from the South
中文譯名：南國玫瑰（粵音：naam4 gwok3 mui4 gwai3），而字面化噉譯亦可作南方玫瑰。

簡史
睇埋：約翰施特勞斯二世
首華爾茲第一次公演係喺1880年11月7號，當時愛德華·施特勞斯（約翰施特勞斯二世個細佬）指揮住施特勞斯交響樂團，喺維也納金色大廳嘅定期星期日音樂會嗰度演奏。呢首曲嘅音樂主題係由輕歌劇《皇后嘅花邊手巾》嗰度抽出嚟嘅，包括有齣劇第一幕嘅松露二重唱（德文：Trüffel-Couplet）同埋第二幕嘅浪漫曲野玫瑰綻放嘅地方（Wo die wilde Rose erblüht）。而首華爾茲個名就係受第二幕嗰首浪漫曲啟發嘅。

樂器
呢首華爾茲嘅配器包括以下呢啲樂器：兩支長笛（第二支兼短笛）、兩支雙簧管、兩支 C 調單簧管、兩支巴松管、四支 F 調法國號、兩支 F 調小號、三支長號、定音鼓、小鼓、三角鐵、大鼓、鈸、豎琴同埋弦樂組。

潮嘢
喺《星空奇遇記》其中一集《高斯的護衛》入面，特雷恩叫烏胡拉彈呢首華爾滋舞曲。
呢首曲仲出咗喺PlayStation 2嘅《與星共舞》遊戲，仲有1927年嘅電影《日出：兩個人嘅歌》入面嘅嘉年華場景。[未記出處或冇根據]
呢首舞曲無列名出現喺2012年電影《蝙蝠俠：夜神起義》嘅跳舞場景，嗰套戲係由基斯頓·比爾同米高·基恩主演。[未記出處或冇根據]
喺1992年電影《不死潛龍》入面，呢首舞曲短暫出現喺Lisle Von Rhuman嘅派對場景。[未記出處或冇根據]
幾句呢首華爾滋舞曲喺1949年嘅電影《一眾王者》入面由Adam Stanton喺鋼琴度彈咗出嚟。[未記出處或冇根據]
南園街道

南園係中國廣東深圳福田區下邊嘅一個街道，叫南園街道，下轄10個社區。
南國

中國大陸講嘅華南地區或南中國。
日本講嘅高知、九州地方、沖繩。
美國講嘅夏威夷、關島。
南國市：日本高知縣嘅市名。
廣東外語外貿大學南國商學院：廣州街坊簡稱南國，廣東廣州嘅專科同本科喺埋一齊嘅學院。
方位國名
南國市

南國市（粵拼：naam4 gwok3 si5；日文：南国市(Nankoku Shi)）係日本高知縣一市，人口約莫5萬。
伴大介

伴大介（拼音：ばん だいすけ，英文：Daisuke Ban，1947年5月5號— ），本名齊藤清憲（拼音：さいとう きよのり），係日本埼玉縣川口市出世嘅男性演員。佢喺1972年，拍攝過石之森章太郎嘅特攝片電腦奇俠，佢喺當劇裏面之中嘅主角就係「Kikaider」或者「Jiro」。除咗電腦奇俠之外，佢仲拍咗閃電超人（飾演Sanagiman／Inazuman／渡五郎）、忍者Captor（飾演火忍Captor 7／出雲大介）、特搜最前線及其他作品等等。
伴女星

伴女星（Klymene），即係小行星104，係太陽系小行星帶嘅一粒小行星，喺1868年9月13號發現。
估你唔到

《估你唔到》（Mastermind）係香港電視娛樂製作嘅遊戲節目，喺2019年7月29號到9月6號逢禮拜一到五22:30-23:00喺ViuTV播，每集固定主持林曉峰、朱柏康，再搭配其中一位女主持沈殷怡或者譚凱倫。節目用Mastermind形式畀嘉賓配對解謎，贏獎金獎品。
伴侶機械人

伴侶機械人（英文：companion robot）係指設計嚟陪伴人類、為人類提供情感寄託嘅機械人。目標市場包括老人 同埋小朋友。
伴我飛翔

《伴我飛翔》係香港歌手譚詠麟發行第29張粵語專輯。
估計量

喺統計學中，估計量（estimator）係基於觀測數據計算一個已知量嘅估計值嘅法則：估計量、被估量（estimated）和估計值（estimate）係有分別嘅。
估計量用嚟估計未知總體嘅參數，佢有時也被稱為估計子；一次估計係指把呢個函數應用喺一組已知嘅數據集上，求函數嘅結果。對於畀定嘅參數，可以有許多唔同嘅估計量。
估領袖

估領袖係一個好簡單、又唔使用道具嘅集體遊戲。

玩法
嚮一班遊戲參加者中間，先揀一個成員（例如：阿甲）出嚟做估，叫佢行開一陣。期間，其他成員趁阿甲唔知嘅情況下揀一個領袖（例如：阿乙）。之後，由阿乙帶頭做動作，例如拍拍手、跳一吓、舉手一吓之類，其他成員照跟阿乙嘅動作，等阿甲返嚟估邊個係帶頭大哥。遊戲規則係只畀阿甲估3次，3次都重估錯就罰阿甲唱歌，叫阿甲再出去一陣返嚟再估。若果估到阿乙係阿頭，就輪到罰阿乙出去一陣，返嚟估領袖。
元朗舊墟大王廟

大王廟又叫做大王古廟，喺香港新界元朗舊墟裏面嘅長盛街，康熙八年（1669年）鄧文蔚「由大橋墩遷墟元朗，併建大王古廟。」，道光十七年（1838年）進行過重大修葺。大王廟供奉洪聖王同楊侯公。
康熙時實施「遷海」政策，元朗墟搬咗去茅洲嗰邊，及後復墟，墟民又將茅洲嘅南海洪聖大王請到元朗。民間稱南海神為廣利洪聖大王，每年嘅農曆二月十三日就係南海神誕。廟內有五塊碑刻，記載咗元朗墟嘅建立同埋演變過程。大王廟係一進兩合式嘅傳統建築，廟內有個鼓，鼓皮被整爛以減輕鼓聲，以免嚇壞細路。大王廟由南邊圍管理。
大王廟係當年元朗舊墟嘅政治同宗教信仰中心，至今元朗建醮（十年一次的打醮），仍然定喺該廟內舉行祭神儀式。
喺1994年被評為香港一級歷史建築，2009年12月18號確定評級。
元朗長者健康中心

元朗長者健康中心，香港長者健康中心之一，為老人而設，防治疾病，促進健康，喺元朗西菁街，元朗容鳳書健康中心，英文叫Yuen Long Elderly Health Centre。行政上歸元朗區。開禮拜一到五，公眾假期唔開。歸衞生署管。
元朗足球會

元朗足球會係足球隊，而家打緊香港甲組聯賽。
喺2013-2014年度球季，元朗足球會重返頂級聯賽之後，由天行國際冠名贊助，改名叫做天行元朗，直至2016-2017球季改由新界巴士冠名贊助，叫做新界元朗，2017-2018球季，元朗足球會改由陽光巴士冠名贊助，叫做陽光元朗；2018-2019球季，元朗足球會嘅冠名贊助由陽光巴士改為青晉冰鮮禽畜，球隊亦跟住改名做青晉元朗。
2020年4月30號，香港足總宣佈2019-20年度中銀人壽港超聯復賽嘅最新安排，青晉元朗話將唔會參與2019-2020球季剩低嘅賽事，2020-2021球季自行降呢返甲組。
元朗鄉郊東

元朗鄉郊東（英文：Yuen Long Rural East，代號M2）係香港元朗區議會下轄嘅其中一個雙議席選區，2023年設立，範圍主要係元朗區東部。
元村哲也

元村哲也 ，係日本嘅一個男配音員。

配音作品一覽
呢個表唔完整，歡迎加料。
元朗羅弼時爵士壁球場

元朗羅弼時爵士壁球場，香港室內體育館之一，專門玩壁球，喺元朗屏會街屏輝徑一號，另兩邊為屏輝徑同屏昌徑，英文叫Yuen Long Sir Denys Roberts Squash Court。行政上歸元朗區。個場以羅弼時爵士命名。佢做過香港首席按察司、律政司同輔政司。
元朗體育館

元朗體育館，香港室內體育館之一，喺元朗馬田路五十二號，元朗文化康樂大樓三、四樓，英文叫Yuen Long Sports Centre。行政上歸元朗區。設施有羽毛球場、活動室、籃球場、排球場、健身室、乒乓球檯、兒童遊戲室。館開朝七晚十一，除咗定期保養日。
館七千六百平方米，二〇一七年六月六號開張。建築物由巴馬丹拿建築師事務所同建築署設計。
元朗舊墟

元朗舊墟（英文：Yuen Long Kau Hui），係香港新界元朗區東北一條鄉村，而家屬十八鄉一部份，舊時係新界主要嘅墟。
元朗賽馬會壁球場

元朗賽馬會壁球場，香港室內體育館之一，專門玩壁球，喺元朗建德街三十二號，英文叫Yuen Long Jockey Club Squash Courts。行政上歸元朗區。個場有香港賽馬會資助興建。
伊迪阿敏

伊迪阿敏（Idi Amin，1920年代—2003年8月16號）係烏干達第3任總統，1971年到1979年在位，任內實行恐怖獨裁統治，最後因為同坦桑尼亞打仗輸咗而落台流亡。
伊達倫央

伊達倫央（1966年8月22號—）係日本足球員，司職後衞，效力過磐田山葉，及柏太陽神。
伊通

伊通係中國吉林四平一個滿族自治縣，總面積2527平方公里，人口33萬。
伊達政宗

伊達政宗（1567年9月5號—1636年6月27號）係伊達氏第十七代家督，安土桃山時代奧羽地方嘅「大名」，江戶時代仙台藩始祖，由於細個嗰陣因為眼疾嘅關係，冇咗隻右眼，通稱獨眼龍。佢母親係為有「美貌與謀略雙全之鬼姬」之稱嘅義姬，父親係伊達輝宗。元服後字藤次郎。其名政宗（同九代家督政宗同名，九代家督政宗稱為中興之祖）即意味能達成霸業。官位係美作守、左京大夫、待從、越前守、右近衛權少將、陸奧守、權中納言，死後贈番正二位。

右眼失明
伊達政宗騎馬銅像位於仙台市。
永祿十年（1567年），喺出羽國米澤（今山形縣米澤市）嘅米澤城出世。在這個細路出世之前，即刻有人話哩個孩子是萬海上人投胎轉世，因此，喺佢出世以後，寄予厚望嘅輝宗將細路嘅幼名命名為梵天丸。
元龜二年（1571年），先至五歲嘅梵天丸患咗當時最容易讓細路致命嘅疱瘡（即天花）。輝宗喺梵天丸病嗰陣，仲有一個仔叫竺丸（小次郎政道，義姬次子），但梵天丸係自己最重視嘅兒子，因此輝宗命人喺梵天丸嘅病榻日日為佢祈禱，其中都包含曾預言「梵天丸必遭一大劫」嘅法印和尚。最後，梵天丸終於逃過呢場大劫，但代價係右眼失明，就因為一隻眼失明，佢亦稱為「獨眼龍」。
冇咗隻右眼，亦都係證明梵天丸為萬海上人嘅重要證據-萬海上人在生前同樣都係一隻眼獨明。不過，梵天丸嘅母親義姬喺梵天丸右眼失明後，就覺得佢嘅樣好醜，就因為咁，義姬將自己對梵天丸嘅愛，轉移到小梵天丸十一個月嘅次子竺丸身上。更有義姬毒殺政宗嘅傳聞，但係當時還年幼嘅政宗卻講「母親冇錯」，為義姬辯護。
之後，當豐臣秀吉同德川家康問到：「你隻右眼去咗邊？」，政宗就咁樣：「細個嗰陣，我爬上樹到，點之唔小心跌低，哩個時候我隻右眼卻唔小心走咗出嚟。於是我便就將佢當做一粒葡萄，食咗落肚。」有關於政宗右眼最廣為流傳嘅就係天花導致失明同食咗落肚嘅兩個故仔。
政宗嘅右眼並不是像一般人咁張開唔到，而是可以自由咁開闔，唯一唔同嘅係，就係右眼冇瞳孔。聽講，政宗好介意自己失明嘅事情，因此在命人做自己嘅雕像同畫自己嘅畫像嗰陣，總會叫人等兩隻眼都保持完美，以達到心中嘅平衡。
元龜三年（1572年），輝宗為咗教育政宗為精英，請咗臨濟宗嘅虎哉宗乙禪師為五歲的梵天丸嘅老師，開始咗一連串嚴格咗教育，並且學習漢學。天正三年（1575年），輝宗讓神職嘅仔片倉小十郎（片倉景綱）擔任梵天丸嘅側近（侍童）。而小十郎可以講是梵天丸最親近的人，側近中的側近，之後是政宗嘅得力軍師，並經常跟隨伊達政宗。
細個嘅政宗得最好嘅教育，仲得日後嘅得力助手片倉景綱（片倉小十郎）同伊達成實為家臣。天正五年（1577年），梵天丸元服，正式改名為「政宗」。天正七年（1579年），同陸奧國大名，三春城城主田村清顯嘅獨生女愛姬成婚。

版圖擴充
天正九年（1582年）年，15歲嘅政宗第一次領軍作戰（亦有異說為天正十年，但大多數係指九年），同相馬氏作戰打勝仗。
天正十二年（1584年）輝宗退位，18歲嘅政宗繼任為伊達家17代家督，決意向周邊嘅大名交戰。之後大舉進攻大內定綱，並發生小手森城屠城事件。深感危機嘅義繼為咗自保，終喺天正十三年（1585年）前往拜見伊達輝宗，不過二本松義繼突然發難脅持伊達輝宗唔成，輝宗下令政宗向部隊射擊，結果是義繼同輝宗二人在喺鐵砲射擊下死亡，是為人取橋事件。其後，開始鎮壓叛變政宗嘅大內定綱。同時佐竹義重等反伊達的軍隊亦都開始向伊達家進攻，伊達政宗喺人取橋將反伊達聯軍擊敗，不過部下鬼庭良直奮戰下戰死。之後伊達政宗又於1589年在摺上原擊敗蘆名義廣，並將蘆名氏同二階堂氏消滅。經過摺上原等對周邊大名嘅戰爭後，伊達勢力已滲入成個會津同奧州，而伊達政宗開創畀阿爸更加大嘅伊達家版圖，當時領地石高係有150萬石。

豐臣秀吉家臣時代
1590年，豐臣秀吉出兵後北條氏小田原城，並下令伊達家派兵協助，但是因為在戰前呃咗秀吉，政宗遲遲還唔作出出決定，幸而片倉景綱提醒下終於上陣，部隊遲咗出發，秀吉曾打算將佢處死，於是政宗將其部隊全身白色裝束上陣，以表示忠誠，戰後由於出兵有功，所以伊達家能保持原有嘅領地，不過失去咗會津一帶嘅領地。喺戰前，因為意見同母親不同而不和，將其弟小次郎毒害，而生母義姬則被流放到山形國大名最上義光。
1591年，佢協助蒲生氏鄉平定葛西大崎一揆，但係被氏鄉揭發指同一揆軍內通，政宗為就咗哩件事再次上京解釋，證明該書物是偽造之後，被秀吉增封岩出山城58萬石（後來仲加封到60萬石），並開始著手築起仙台城。
1592年，受豐臣秀吉嘅命令兵派三千兵出征朝鮮，3月抵達征明（中國當時為明朝）之地名護屋，1595年獲批准回日本。佢係冇參與慶長之役。1599年將大女五郎八姬與松平忠輝婚姻。自此就同德川家康有親近嘅關係。在關原之戰嘅時候支持東軍，雖然冇辦法直接參與在關原嘅本戰，但是係政宗在長谷堂城之戰接受最上義光嘅求援，出兵派遣支援長谷堂城嘅戰況，令到直江兼續唔能夠攻下長谷堂城。

仙台藩主
Letter of Date Masamune to the Pope, in Latin. 1613.
由於關原之戰所屬嘅德川軍取贏咗，因此政宗嘅領地得以保留。雖然佢可以成為100萬石大名，但係因為被揭發煽動和賀宗親向南部氏進行一揆，只係能夠由原來57萬增封為62萬嘅大名，成為仙台藩藩祖，隨後即刻築起仙台城同城下町，當時仙台城仍為山城，喺山下設下城下町，仍有統一天下之心（喺政宗死咗之後，先至改建為平山城）。及後政宗參加咗由德川對豐臣嘅大坂冬之陣同大坂夏之陣等戰鬥，喺夏之陣的道明寺之戰同真田信繁部隊激戰，仲有喺天王寺岡山之戰入面，曾經向我方部隊自相殘殺令神保相茂部隊全滅，政宗解釋咗一輪先至能脫險。佢喺政治方面，更派遣支倉常長到羅馬同羅馬教廷使節會面，成功喺外國進行貿易。亦成功將仙台一帶成為經濟嘅重心。
德川幕府成立後，曾多次任將軍嘅上京供奉。曾經講過「願早生二十年，成就如信長公霸業」，他雖然有做一番功業嘅志向，但係卻擺唔甩生不逢時嘅厄運。1636年5月24號，已隱居嘅政宗喺江戶病逝，終年70歲，死前德川幕府三代將軍德川家光親自探望，幾日之後離世。法名瑞巖寺殿貞山禪剎大居士，墓所喺瑞鳳殿，政宗死後家臣15人同陪臣5人殉死。

人物
佢擁有好大嘅野心，不時會出現伊達政宗會喺戰爭耍一些小手段，試圖保持自己的勢力，例如係福島一揆同一揆軍內通，等木村父子成功走甩。
喜歡食煙，每天早上、黃昏和睡前會按時間常規食一次煙。
其庶兒子秀宗被分封到宇和島藩，成為咗仙台藩嘅支藩。
雖然喺大阪之陣前不斷嘗試發難以圖統一天下，不過政宗卻對第三代將軍德川家光非常親密，家光以「親父政宗」稱呼佢。
母親義姬毒殺政宗但係唔成功，逃到大佬最上氏嗰度。不過喺江戶時代，因為最上氏被撤藩嘅關係，政宗畀義姬返仙台城。
喺1975年發現政宗嘅遺體，身高估計係159.4cm 左右

官階覆歷
1584年（天正12）10月，繼承家督。
1585年（天正13）8月，任從五位下美作守。
1586年（天正14），轉任左京大夫。
1591年（天正19）3月，轉任侍從，兼任越前守。
1597年（慶長2）晉昇從四位下、轉任右近衛權少尉。
1608年（慶長13）1月，兼任陸奧守。
1615年（元和元）6月19日，晉昇從正四位下，補任參議，後來辭任。
1626年（寛永3）8月19日，晉昇同轉任從三位權中納言。
1918年（大正7）11月18日，追贈從二位。
內田利廣

內田利廣（1972年8月12號—）係日本足球員，司職中場，效力過名古屋八鯨，及大阪櫻花。
內生翅類

內生翅類（Endopterygota）係新翅下綱下嘅一個昆蟲分類。內生翅類嘅昆蟲會經歷完全變態。
內田一二四

內田一二四係大日本帝國足球員，司職前鋒，日本足球代表隊前成員。

日本足球代表隊
內田一二四喺1925年爲日本隊出場2次。佢代表日本參加過1925年遠東運動會。
內田一夫

內田一夫（1962年4月18號—）係退役日本足球教練，執教過甲府風林。
內田健太

內田健太（1989年10月2號—）係日本足球員，司職中場，效力名古屋鯨魚。
內田哲兵

內田哲兵（1975年5月22號—）係日本足球員，司職中場，效力過甲府風林。
內田和志

內田和志（1987年10月9號—）係日本足球員，司職後衞，效力過藤枝MYFC。
內田嘉吉

內田嘉吉（1866年11月18號—1933年1月3號）係大日本帝國政治人，第9任臺灣總督，1923年到1924年任職。
內田夕夜

內田夕夜 ，係日本嘅一個男配音員。

配音作品一覽
呢個表唔完整，歡迎加料。
內田宅哉

內田宅哉（1998年6月2號—）係日本足球員，司職中場，效力FC東京。
卡爾士

卡爾士（César Cals de Oliveira Filho，1926年12月30號—1991年3月10號）係巴西軍人，工程師同政治人，喺巴西塞阿拉州福塔雷薩出世。1971年到1975年間做塞阿拉州州長。喺1979年至1987年間出任參議員。喺1979年至1985年間出任巴西礦業和能源部長。
卡爾士三世

卡爾士三世（César Cals Neto，1950年8月8號—）係巴西工程師同政治人。1983年到1985年間做福塔雷薩市市長。 佢阿爸卡爾士（César Cals）亦做過塞阿拉州州長，參議員同巴西礦業和能源部長。
卡爾塔尼塞塔

卡爾塔尼塞塔（Caltanissetta）係意大利西西里卡爾塔尼塞塔省嘅首府，人口約莫6.3萬。
兔科

兔科（學名：Leporidae），係哺乳綱兔形目下一科，有11個屬，包括各種兔。
党氏

党（粵拼：dong2）係唐人姓氏，喺《百家姓》裏頭排第291位。
另有較少人唧黨氏，因為中國大陸簡體字政策而改寫成「党」，形成混淆。
呢篇党氏係同姓氏有關嘅楔位文章，重未寫完嘅。麻煩你幫手充實佢。
兜轉卡塔爾

《兜轉卡塔爾》（英文：Round Qatar，前名《兜番轉卡塔爾》）係香港MakerVille製作嘅遊埠節目，由陳安立、羅允芝主持，2022年11月14號到11月18號禮拜一到五 23:00-23:30 喺香港電視娛樂ViuTV播。節目介紹2022年FIFA世界盃主辦國卡塔爾。
兜蘭

兜蘭（粵拼：dau1 laan4；學名：Cypripedium tibeticum），又嗌拖鞋蘭（to1 haai2*4 laan4）或縐枸蘭（zau3 gau2 laan4），係蘭科兜蘭屬嘅草本植物，喺中國華南同西南地區、越南、老撾、緬甸、泰國、印度同馬來西亞地區都可以搵到。

樣
梗超短；葉革質，近基生，似長嘅带形或橢圓近披針樣，綠色或帶有啡紅色斑紋。花喺葉堆飆出嚟，花瓣雖然有好多種，但大多數嘅樣似嘴唇，有好多靚花紋，厚度比較厚；萼片2嚿，合生；花柱同普通嘅蘭花唔一樣；花藥2嚿，分別生喺花柱兩邊。花壽命好長，每年夏秋時節開花。

適應環境
植株喺光線比較暗嘅地方生，唔禁爛泥地、水質地同有陽光直線嘅環境。

用途
佢嘅根可以做藥，花可以俾人睇。
兗州區

兗州區係中國山東濟寧一個市轄區，總面積651平方公里，人口60萬。
党項

党項（粵拼：dong2 hong6），又寫做黨項，係中國西部嘅古民族，大宋時期立西夏國。西夏亡國後，党項族逐漸同其他民族融合。
呢篇党項係關於國嘅楔位文章，重未寫完嘅。麻煩你幫手充實佢。
兜巴星

兜巴星（粵拼：dau1 baa1 sing1）即係摑、拍人一巴掌，通常係指用攤開咗嘅手掌拍落人哋塊面。而兜巴星嘅目的通常係為咗羞辱對方、令對方覺得冇面。
反函數

反函數，又叫逆函數。係指可以由結果掉轉頭計返出輸入值嘅函數，譬如當  可以計返出  ，噉  就係 嘅反函數。
反分裂國家法

《反分裂國家法》係喺2005年3月14號舉行嘅中華人民共和國第十屆全國人民代表大會第三次會議通過嘅一部針對台灣海峽兩岸關係嘅法律，當日就經過中華人民共和國主席胡錦濤嘅簽署並且立即予以實施。呢部法律嘅主要內容係鼓勵兩岸繼續交流合作，但同時亦都首次明確咁提出咗喺三種情況下中華人民共和國可以用非和平嘅方式嚟達到國家統一。

法律嘅主要內容
維基文庫有原文：
:zh:反分裂國家法
《反分裂國家法》總共有十條，呢部法律喺一開始就開宗明義咁講明「世界上只有一個中國，大陸同台灣同屬一個中國，中國嘅主權同埋領土完整唔容許分割」，維護主權完整、促進兩岸統一係包括埋台灣同胞喺入面嘅全體中國人民嘅共同義務同埋神聖職責。呢部法律嘅第三條將台灣問題定義爲係「中國內戰嘅遺留問題」，因此係中國內部事務，「唔受外國勢力干涉」。
第五條提出一個中國原則係和平統一嘅基礎，並許諾國家和平統一之後台灣將「可以實行同大陸唔同嘅制度，高度自治」。第六條就要求政府要推進兩岸人員嘅交往，鼓勵以及推進經濟合作同埋直接「三通」，鼓勵以及推進教育、科技、文化等各項事業嘅交流，重要保護台商嘅利益。第七條表明主張通過協商和平咁解決兩岸問題，同埋提出兩岸可以喺包括結束敵對狀態、台灣政治地位、台灣嘅國際空間等六方面嚟到協商談判。
最受矚目嘅第八條就列明喺三種情況下面，政府要採取「非和平嘅方式同埋其他必要措施，嚟到捍衛國家主權同埋領土完整」。呢三種情況係台灣從中國分裂形成事實、將發生可能導致台灣從中國分裂嘅重大事變，同埋和平統一嘅可能性完全喪失。外界將焦點集中喺三大條件中嘅最後一項，即「和平統一嘅可能性完全喪失」，呢個俾人認爲係一項可以好易俾人靈活解釋嘅條件。另外第八條亦允許國務院喺必要嘅時候先採取行動，先至再向全國最高權力機關人民代表大會通報，即係等於授權政府可以先斬後奏。第九條就要求喺「採取非和平方式同埋其他必要措施」嗰陣，應盡力保護台灣平民同埋外國在台僑民嘅生命財產安全。
反向歸納法

喺博弈論上，反向歸納法（backward induction）係一種由場博弈嘅結尾推算出場博弈途中有邊啲選擇係最理想（能夠令報償有咁大得咁大）嘅。用呢種做法會首先由場博弈最尾嗰點做分析，然後分析尾二嗰點... 如此類推。
反啪啪同盟

《反啪啪同盟》（Blockers）係一部2018年嘅美國喜劇電影，由琦卡農執導，莉絲里曼恩、艾奇巴倫侯斯、莊先拿、嘉芙蓮牛頓、格拉爾迪維斯瓦納坦、格登農阿德倫主演。
套戲譯名入面嘅「啪啪」係潮語，即係「扑嘢」噉解。故仔講三個女仔準備喺畢業派對失身，佢哋老竇老母發現咗之後就組成聯盟，去畢業派對搞搞震，希望可以保得住佢哋隻豬。
反問

反問（粵拼：faan2 man6）係種修辭手法，即係指將已經知道咗答案嘅問題反轉問返人。
反問可以加強語氣，突出問題嘅答案。

例句
「佢都請咗病假啦，唔通你唔知佢病咗咩？」
→ 意思就係你應該知道佢病咗。
《論語》入邊有講到：「學而時習之，不亦悅乎？」（文言）
→ 粵譯：「學咗嘢之後時不時反覆溫書，唔係一件好愉快嘅事咩？」
→ 呢度孔子根本認定咗，學咗嘢之後時不時反覆溫書，係一件好愉快嘅事，但照樣用問句表達。
《愚公移山》入邊河曲智者講嘅呢句：「甚矣，汝之不惠。以殘年餘力，曾不能毀山之一毛，其如土石何？」（文言）
→ 粵譯：「你未免太蠢喇。你都咁大年紀啦，靠你淨低嘅時日同力氣，連山上嘅小草都整唔爛，仲想點樣掘走成座山啊？」
→ 呢度河曲智者根本認定咗愚公做嘅嘢係愚蠢嘅，但照樣用問句表達。
反安慰劑

反安慰劑效應（英文：nocebo）係醫學上嘅一種現象，指有陣時如果病人諗住自己食嗰隻藥或者接受嗰隻療法係唔掂嘅，就會令隻藥或者療法嘅效果比原先嘅差咗。
合作

合作（Cooperation）係指人同人之間（或者生物同生物之間）互相配合，互惠互利。
合一道

合一道（英文：Hop Yat Road）係香港一條行車馬路，響九龍九龍城區土瓜灣，條路U字形，兩邊都接天光道，0.2公里長，有交通燈連接對面嘅靠背壟道。無綫電視劇集《皆大歡喜》同2004年香港電影《鬼馬狂想曲》都曾經響度攞景。
合作博弈

合作博弈係指一種博弈模型，入面唔同嘅玩家可以透過某啲外在形式（例如合約）達成合作，組成利益團體，並同其他利益團體競爭。
合一行動聯盟

合一行動聯盟係中華民國嘅一個政黨，喺2018年11月27號成立。佢喺2020年嘅立法委員選舉度推出12個區域立委候選人，但全部都冇當選。而喺不分區立委方面，佢嘅政黨票得票率係0.1237%，未達到5%嘅不分區立委席次門檻。
合一堂香港堂

合一堂香港堂全名中華基督教會合一堂香港堂，係香港中華基督教會合一堂嘅總堂，喺香港島半山區般咸道2號，1926年起，喺1990年被列為二級歷史建築，2011年10月24號改評為香港一級歷史建築。

史
合一堂香港堂係香港第一座由華人教徒夾錢起嘅基督教堂，喺1926年10月10號啟用。合一堂香港堂前身係倫敦傳道會嘅道濟會堂，後來會堂加入咗中華基督教會，佢哋嘅華人教徒夾錢起新堂址之後就改名叫合一堂。
合作講價

合作講價（cooperative bargaining）係指兩個或者以上嘅人決定點樣分一件佢哋合作賺到嘅利益，例如兩個人合作做生意賺咗筆錢，跟住就喺度傾筆錢要 5:5 分定 4:6 分好。
合作講價喺博弈論上係一個大課題。
吉田光範

吉田光範（1962年3月8號—）係日本足球員，司職中場，曾經喺1988～1993年間爲日本足球代表隊出場35次，入咗2球。
吉田小南美

吉田小南美，係日本嘅一個配音員，出名嘅配音作品有重裝甲少女組。

配音作品一覽
呢個表唔完整，歡迎加料。
吉田孝行

吉田孝行（1977年3月14號—）係日本足球員，司職前鋒，效力過橫濱飛翼，橫濱水手，大分三神，及神戶勝利船。
吉田實成都

吉田實成都（1992年2月17號—）係日本足球員，司職中場，效力過長野帕塞羅，及MIO Biwako Shiga。
吉田匡良

吉田匡良（1982年8月4號—）係日本足球員，司職後衞，效力過京都不死鳥，甲府風林，佐川急便京都，FC刈谷，及松本山雅。
吉田宗弘

吉田宗弘（1974年8月25號—）係日本足球員，司職守門員，效力過柏太陽神，大阪飛腳，大阪櫻花，福岡黃蜂，及町田澤維亞。
吉田将也

吉田将也（1996年10月10號—）係日本足球員，打後衞位置，效力群馬草津溫泉。
吉田安孝

吉田安孝（1966年11月22號—）係日本足球員，司職後衞，效力過田辺製薬，廣島三箭，及Cosmo Oil Yokkaichi。
吉田小百合

吉田小百合 ，係日本嘅一個配音員，出名嘅配音作品有星之卡比。

配音作品一覽
呢個表唔完整，歡迎加料。
可汗

可汗（粵拼：hak1 hon4；Khagan）係古時北亞遊牧民族對領袖嘅尊稱。
第一個自稱可汗嘅人係柔然首領社崘，響402年自稱丘豆伐可汗。史上尊稱隋文帝為聖人可汗。尊稱做天可汗係有唐太宗。而史上最出名嘅可汗係13世紀蒙古帝國嘅成吉思汗（被追尊可汗）。
可棄權監犯困境

可棄權監躉困境（英文：Optional Prisioner Dilemma game，OPD）模擬咗博弈論入面兩個玩家對立嘅局面，係監犯困境嘅擴充版本。玩家除咗原本「信任」、「背叛」兩個選擇之外，仲可以揀唔玩（棄權）。
可樂雞翼

可樂雞翼係香港同華人地區常見嘅一種雞翼菜式，個賣相同瑞士雞翼幾似，而佢嘅汁醬主要係用咗可樂，味道偏甜。
可樂果

可樂果（粵拼：ho2 lok6 gwo2；學名：Cola）係原產於非洲熱帶雨林嘅錦葵科植物。佢哋同南美洲嘅可可有關。佢哋係常綠喬木，可以長達20米高，葉長30厘米，呈卵形同有光澤。

用途
可樂果含有咖啡因，味道係苦嘅。喺一啲西非地方，可以單一或一組噉𡁻可樂果。好多時喺慶典度，都係用可樂果來招呼族長或賓客。西非嘅穆斯林因為唔可以飲酒，好多人都鍾意𡁻可樂果。𡁻可樂果可以減輕因為肚餓而造成嘅病楚，但係經常𡁻就會令到啲牙染色。
可樂果曾經係可口可樂嘅成份。由於可樂果含有大量嘅致癌物──亞硝基化合物，為咗避免引發癌症嘅食品安全問題，亦為咗降低成本，可樂公司喺1955年唔再用可樂果，改用人工香料同咖啡因萃取物來取代。
喺非洲以外嘅地方，例如印尼、巴西、牙買加等潮濕地方，有可樂果嘅栽培種。
可樂果可以治療百日咳同哮喘。裏面嘅咖啡因可以做支氣管擴張藥，令到氣管擴張同吸入空氣。

醫藥療效
可樂果可以有興奮劑同欣快劑嘅作用，就好似其他含有黃嘌呤嘅植物，例如可可、茶、咖啡、瓜拿納同瑪黛茶。不過可樂果嘅效用卻好唔同，佢可以造成強烈嘅欣快感。佢哋可以令中樞神經系統同心臟興奮。動物實驗發現可樂果有強壯劑同分解脂肪嘅特性，同激發分泌胃酸。人類研究發現可樂果有正性變時同輕微嘅利尿作用。佢可以增強人類嘅警覺性同體能、振奮情緒、增加觸覺敏感性、壓抑食慾同催情。食咗可樂果之後會提升體溫、血壓同呼吸率，效果可以長達6個鐘。

化學成份
可樂果嘅成份包括有咖啡因（大概2-3.5%）、可可鹼（大概1-2.5%）、茶鹼、兒茶酚、酚、棟贛紅、老鷹紅、甜菜鹼、蛋白質、澱粉質、脂肪、硫胺素、核黃素、菸鹼酸、抗壞血酸、糖、纖維素、水、鈣、鉀、鐵、貝他胡蘿蔔素同丹寧酸。

安全問題
可樂果含有大量亞硝基化合物，而亞硝基化合物係會致癌嘅，所以可樂果食用安全令人懷疑。
可樂糖

可樂糖係種橡皮糖，外型似可樂汽水樽，帶可樂嘅口味。
維基同享有多媒體嘅嘢：Cola bottle gummies
可數集

喺集合論上，如果話一個集係可數集（英文：countable set），概念上即係話個集嘅基數（簡單講就係個集包含咗幾多嚿嘢）比自然數呢個集嘅基數細，用嚴格嘅數學語言嚟講，就係存在由呢個集去自然數集嘅單射。可數集可以再細分為有限可數集同無限可數集。有限集一定可數，而唔係可數集嘅無窮集就叫做不可數集。呢啲術語係由格奧爾格·康托爾創造嘅。
可測試度

可測試度（粵拼：ho2 caak1 si3 dou6）喺科學哲學上係指一句假說可以有嘅特性。一句假說嘅可測試度包含咗兩樣嘢：
句假說係咪有可否證度？研究者可唔可以想像到最少一個可能情況，一旦睇到呢個情況真係發生，就會證實句假說係錯誤嘅？
句假說喺實行上係咪可以測試到？
有關條件 1，可以睇可否證度嘅嘢。
有關條件 2，舉個例說明，想像有人提出咗句噉嘅假說：
「一位天使對翼係 50 kg 咁重。」
如果要驗證呢句嘢，就要去搵一位天使返嚟，再用某啲方法磅吓佢對翼，睇吓佢對翼係咪真係 50 kg 咁重，但問題係以廿一世紀初嘅認知，冇人能夠搵到天使返嚟，所以冇任何方法可以證實句嘢係一個錯嘅預測。因為噉，上面呢句有關「天使對翼幾重」嘅假說純理論上可以話係有可否證度（想像到個情況可以證實句假說錯誤），但並唔可測試。
可死之力

响精算學上，可死之力（粵拼：ho2 sei2 zi1 lik6；英文：force of mortality）係指到咗某個年紀嗰陣嘅瞬間死亡率。
可汗山

《可汗山》係由中國歌手張芯演唱，音樂人侯強填詞同作曲，Nick Pyo編曲嘅一隻歌。

簡介
呢隻歌嘅原名係《香草山》，原本係一隻基督教福音歌嘅曲風嚟。喺原本歌詞入面，填詞人侯強就喺聖經雅歌同哥林多前書去抽啲歌詞出嚟。去到2019年，張芯喺《歌手2019》第一期演唱，並攞到嗰集觀眾票選第五名。不過佢喺個次演繹入面，佢由對原本歌詞做咗唔少改編，亦都改名做依家嘅《可汗山》。喺個次演藝之後，《可汗山》呢個名亦都比起以前嘅《香草山》令大家熟悉。
利物浦街站

利物浦街站（英文：Liverpool Street station）係英國倫敦地下鐵大都會綫、中央綫、環綫同漢默史密斯及城市綫嘅車站，屬第1收費區，喺大倫敦倫敦市。
以本站作為終點嘅路線有通往諾域治、較為繁忙嘅大東部主線（Great Eastern Main Line；GEML）同埋通往劍橋嘅西安格利亞主線（West Anglia Main Line），亦有提供東倫敦同埋雅息士郡嘅通勤列車服務，重有連接倫敦史坦斯特機場嘅機場快線。呢個站係英國境內最繁忙嘅車站之一，喺倫敦僅次於窩打老站同維多利亞站，排行第三，每年使用人次有1億2千3百萬，佢亦係由 Network Rail 管理營運嘅17座車站之一。

站名嘅來源
站名源自所在地嘅利物浦街，條街係為紀念前英國首相利物浦伯爵而命名，係嘅佢任期內作為倫敦市嘅延伸而建成。
利特卡貝利斯

利特卡貝利斯（英文：BC Lietkabelis）係立陶宛賓拿法斯嘅職業籃球球會，依家打緊立陶宛職業籃球聯賽。
利物浦伯爵

利物浦伯爵羅拔·詹金遜（英文：Robert Jenkinson, 2nd Earl of Liverpool，1770年6月7號—1828年12月4號），係英國托利黨嘅政治人、貴族。佢喺1812年到1827年做首相同埋上議院領袖。
利玉娟

利玉娟，前香港演員，曾經喺1987年憑電影《美國心》入面嘅角色阿瑩入圍香港電影金像獎最佳女主角。
利瑪竇

利瑪竇（意大利文：Matteo Ricci；1552年10月6號—1610年5月11號），號西泰，又號清江，係意大利馬爾凱馬塞拉塔人，本來叫做瑪竇·勵志。佢喺中國受士大夫嘅敬重，尊稱佢做「泰西儒士」。佢係天主教喺中國傳教嘅開拓者，亦係第一位睇中國文學，對中國典籍進行鑽研嘅西方學者。佢除咗傳播天主教教義，又廣交中國官員同社會名流，傳播西洋天文、數學、地理等科學技術同知識。佢嘅著述唔單只對促進咗中西交流，重令到日本同朝鮮半島嘅國家更加認識了解西方文明。

加入耶穌會
1552年，利瑪竇喺教皇國馬切拉塔（而家意大利馬爾凱大區）出世。佢屋企搞藥房，係嗰邊嘅名門。利瑪竇喺嗰到一路都喺一間耶穌會搞嘅中學讀書，佢老竇一直都好驚利瑪竇入耶穌會。
佢十六歲去羅馬，喺聖湯多雷亞嘅學院讀預科，嚮1571年嘅聖母升天節入耶稣會。1572年喺耶穌會開嘅羅馬學院讀哲學同神學，又同數學家克拉鳥學天算，嗰陣范禮安都係佢老師。嗰段時期，佢重學咗拉丁文同希臘語，亦都識講葡萄牙語同西班牙語。

印度之旅
1577年，佢做咗遠東使。第二年嘅3月24號，佢同另外14個耶穌會嘅人由里斯本搭船，架船南下兜過好望角，北上經過莫桑比克之後再向東，最後佢地喺9月13號去到葡萄牙喺亞洲最重要嘅殖民地，印度果阿，船程好辛苦，喺莫桑比克上船嘅400個奴隸死咗13個。
初，瑪竇聞沙勿略所志，以為東國之人皆好其道。及抵，覺其言過也，故遺書瑪菲曰：「查印度、日本紀事圖冊，多有誤焉。」然會士於印度見景教徒，且日本人多好其道，瑪竇遂振。在印度四年，瑪竇又學人文學，習神學。一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影。」
一五八一年，東方總巡察使禮安求人可佈教大明者，羅明堅舉瑪竇。遂於一五八二年、萬曆十年，應召東來。夏，抵澳門。瑪竇在澳門習漢語文，以求言語通於華人，便於佈教。時天正遣歐使節團自日本西來，欲道澳門西行，故瑪竇亦淺習日本語。既通漢語，乃學華人以單字為姓，遂改利氏。
十一年，瑪竇並明堅准入居廣東肇慶。時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終。」瑪竇不言佈教之事，以防被逐。又攜歐洲書物，華人大奇。初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也。
同年八月，立僊花寺於肇慶，始是佈教。初，教士力習漢語，行漢人禮俗，以求同於吏民。寺中初立聖母像，官吏佛僧，多跪拜之，瑪竇等喜，而不知此乃中國人之禮也。後恐華人以其神為女身，乃改立基督像。
十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。然中國人皆以其佛教之支流，而不知天主教也。瑪竇在肇慶，收士人瞿太素為弟子，始結交儒士。
十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州。自是瑪竇孑然在華，惟太素助之。先是譯《幾何原本》，後為引見要吏，贈之西洋之物。瑪竇乃日顯，嘗受邀至南雄。瑪竇在韶，習通《四書》，又譯為拉丁，以便西佈華化。太素為引見日多，瑪竇方知中華所尊者非佛，實儒也。遂請禮安以蓄鬚易服，許之。自廿二年改衣儒服。
廿三年，瑪竇以故北上南京，不及留駐，乃返。至南昌，准其客居。廿四年瑪竇以西洋曆法，測知日蝕，一時聲名大噪，結交儒士，且受建安王禮待。瑪竇回報耶穌會曰：「吾之所以顯名，實土人未嘗見西洋人。中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也。」瑪竇乃著《西洋記法》授不忘之術，又以漢文入文，得《交友論》，士人多稱之。翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇。
既得新命，瑪竇思北向。尋王忠銘北調，示可攜瑪竇等北往。廿六年，瑪竇並郭居靜隨忠銘北上，秋抵京師。時日寇朝鮮，瑪竇等以外國人，不得久居，盤纏又盡，住一月而返。明年春抵南京。太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教。瑪竇與大報恩寺僧雪浪論辯，雪浪不敵。又建石鼓路天主教堂，使南京為佈教要地。
廿八年，瑪竇攜教士龐迪我二詣京師。翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等。乃詔准瑪竇等長居京師。瑪竇乃以西學納交於士大夫，談論天主、靈魂、天堂、地獄之事。又撰新書，得士子青眼，尊稱之泰西儒士。士人入教者不鮮。
利瑪竇墓
卅八年，瑪竇病薨，賜葬平則門外滕公柵欄，今仍見，湯若望、南懷仁在其左右。遺言指龍華民接掌教務。時已有教徒二千五百餘。
瑪竇以一人之力，兼習儒經，明曉中國禮俗，得士子之心，而教傳於一時。崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者。可見瑪竇佈教，得盡中國上下，來華教士，多以其法傳道，稱「利瑪竇規矩」。其次瑪竇使西學初入中原，一時學風蔚盛。曆法、炮術得以日善。西學東漸即起於瑪竇。而其譯儒經為西字，又為西洋人所奇矣。
教宗若望保祿二世嘗言：「利瑪竇之功，在交流東西。其以漢文編制天主教神學禮儀，使中國人知福音，立教會……利神父以自身為中國人，兼治漢學。以區區一身，合司鐸、賢儒、基督徒、意大利人、中國人，豈不偉哉！」足見瑪竇之功矣。

著作
自著
《坤輿萬國全圖》，天下輿圖也，有字各地地理之句。
《西字奇迹》：今名《明末羅馬字注音文章》，以拉丁字書漢語之法，為後世來華教士喜用。
《二十五言》：述天主教修身之法。
《畸人十篇》：利氏與十士之語。
《交友論》：收西學友誼格言。為利氏以漢文書第一部書。
《西國記法》：今人所謂「圖像記憶法」也。
《辯學遺牘》：崇禎八年出版，錄利氏與佛教淨土宗袾宏及其門生虞淳熙之書信。
《同文算指》：西洋算法也。據其師克拉烏之《實用算術概論》（Epitome arithmeticae practicae，一五八三年）而成。由李之藻筆錄，後收《四庫全書》。
《測量法義》：幾何、測量之術，由徐光啟筆錄，附《勾股義》。
《圜容較義》：李之藻筆錄。
《渾蓋通憲圖說》：西洋天文也，李之藻筆錄。
譯著
《天主實錄》：本羅明堅之《新編西竺國天主實錄》。後改《天主實義》，亦名《天學實錄》，論天主、靈魂、天堂、地獄之事。後收《四庫全書》，並譯為蒙古、滿洲、朝鮮、越南、日本文字。
《幾何原本》：利氏與光啟合譯歐几里得《幾何原本》首六卷，合有十五卷，末二為利氏師克拉烏之注。
利氏亦有編《西琴八曲》、《齋旨》、《乾坤體義》之書。在其故後，其日誌為金尼閣譯為拉丁文，一六一五年付梓，初名《基督教遠征中國史》，後復有漢譯，稱《利瑪竇中國札記》。
利特

利特，原名朴正洙，係大韓民國嘅一個男藝人同埋歌手。
哥列查

哥列查（Àlex Corretja Verdegay，1974年4月11號—）係西班牙一前職業男網球手，喺西班牙巴塞隆拿出世同埋住。

球員生涯
哥斯達右手揸拍，1991年轉打職業賽。
哥列迪巴足球會

哥列迪巴足球會（葡文：Coritiba Foot Ball Club）係巴西巴拉那州古里提巴嘅足球會，1909年組班，而家踢緊巴西甲組足球聯賽。
哥利莎581e

哥利莎581e（Gliese 581 e）係而家發現嘅第四粒環繞紅矮星哥利莎581運行嘅太陽系外行星。哥利莎581係天秤座嘅一粒恆星，隔太陽系有成20光年咁遠。哥利莎581e呢粒行星係到2009年4月23號為止發現嘅最細粒嘅繞行正常恆星嘅太陽系外行星，亦係質量最接近地球嘅系外行星（大概1.9倍地球質量）。不過佢公轉嘅軌道離佢嘅恆星好近，得0.03個天文單位，個位置嚮可居住帶出便。亦都係因為同佢嘅恆星近，佢嘅表面溫度好高，恆星輻射相當之強，所以可能冇大氣層。

發現
呢粒行星係瑞士日內瓦天文台嘅Michel Mayor小組用「高精度視向速度行星探查設備」，喺歐洲南天天文台設嚮智利La Silla天文台嘅3.6米望遠鏡發現嘅。呢個發現嚮2009年4月21號公布。Michel Mayor小組用「視向速度」技術，用行星引力引起佢繞行嘅恆星軌道擾動嚟到計算行星嘅質量同埋軌道大細。
哥兒不重

《哥兒不重》係套法國嘅劇情片電影，喺2003年上畫。片長88 分鐘。
哥倫比亞足球代表隊

哥倫比亞足球代表隊係代表哥倫比亞嘅足球隊，由哥倫比亞足球總會打理，會出席國際足球賽事好似世界盃咁。
哥倫比亞高原

哥倫比亞高原，係北美洲西部嘅高原，面積16萬平方公里，喺喀斯喀特山脈同洛磯山脈之間，由美國華盛頓州、俄勒岡州同愛達荷州管。
加藤小夏

加藤小夏 ，係日本嘅一個女演員。

拍過嘅作品一覽
呢個表唔完整，歡迎加料。
《初戀那一天所讀的故事》 （2019年、TBS電視台） - 今井桃
《I"s》
《高台家的成員》
加藤廣樹

加藤廣樹（1986年7月31號—）係日本足球員，司職後衞，效力過橫濱水手，及水戶蜀葵。
加藤恆平

加藤恆平（1989年6月14號—）係日本足球員，司職中場，效力過町田澤維亞。
加藤弘堅

加藤弘堅（1989年4月3號—）係日本足球員，司職中場，效力北九州向日葵。
加藤慎也

加藤慎也（1980年9月19號—）係日本足球員，司職守門員，效力過鹿島鹿角，市原JEF聯，橫濱水手，柏太陽神，愛媛FC，甲府風林，及長野帕塞羅。
加藤愛

加藤愛 ，係日本嘅一個女演員。

拍過嘅作品一覽
呢個表唔完整，歡迎加料。
2013年：《海上診療所》 -  村上美月
2013年：《多謝款待》 - 村井亞貴子 / 松田亞貴子
2014年：《Dr.DMAT》 -  吉岡凜
2017年：《貴族偵探》
加藤慎太郎

加藤慎太郎（1999年10月18號—）係日本足球員，打後衞位置，效力秋田藍閃電。
加藤將之

加藤將之 ，係日本嘅一個男配音員。

配音作品一覽
呢個表唔完整，歡迎加料。
基斯甸艾歷臣

基斯甸艾歷臣（粵拼：gei1 si1 din1 ngaai6 lik6 san4，英文：Christian Eriksen，1992年2月14號—）係個丹麥嘅足球員，踢中場，而家效力緊英超球隊曼聯。
艾歷臣2010年18歲喺阿積士開始打職業賽，2013年轉投熱刺，2020年轉投國際米蘭，2022年再轉投賓福特。
同樣喺2010年，艾歷臣第一次被選入丹麥足球代表隊，到而家已經為國家隊上陣超過100場。喺2021年6月12號2020年歐洲國家盃丹麥對芬蘭嘅第一場分組賽，艾歷臣踢到第43分鐘突然瞓低咗，被送去當地醫院，比賽需要暫停。比賽喺20:30重新展開。之後佢接受咗心臟起搏器嘅手術，但因為意甲唔畀裝咗心臟起搏器嘅球員上場，被迫同國際米蘭解約。
基斯谷巴

基斯谷巴（粵拼：gei1 si1 guk1 baa1，英文：Christopher W. Cooper，1951年7月9號—）係個美國男演員，喺干沙城出世。佢喺1987年出道，代表作有《美麗有罪》、《冷血字傳》同《壯志奔騰》。
基斯甸賓迪基

基斯甸賓迪基（英文：Christian Benteke Liolo，1990年12月3號—）係扎伊爾出世嘅比利時男足球員，踢前鋒，喺2007年正式出道。

葳蕤史
呢節要加長。
基斯甸哥斯

基斯甸哥斯（粵拼：gei1 si1 din1 go1 si1，德文：Christian Jürgen Gross，1954年8月14號—）係瑞士足球領隊、前足球員。佢1972至1988年打職業賽，踢後衞，1978年代表瑞士足球代表隊踢過一場。
北部灣

北部灣（粵拼：bak1 bou6 waan1），舊時叫東京灣，係越南東北、中國廣西南面、雷州半島同海南島西面一個海灣。
北部灣港

北部灣港（CNQZH，跟欽州港）係一隻港口，在東京灣（又喊做北部灣），由西到東由防城港、欽州港（包括有欽州保稅港區）撈北海港組成。
港口主要進口原油、植物油、蠟青、散礦等，並出口相應產品。在2022年，由於舊五年噶增長，港口（由欽州代表）得Lloyd's List列做世界上前100隻港口之一。

基建
防城港：三隻20萬噸噶泊位，八隻10萬~20萬噸噶泊位，總共有44隻泊位。
欽州港：一隻泊位容納得30萬噸原油船噶，六隻泊位容納得10萬噸噶集裝箱船，四隻10萬噸噶一般泊位，一隻7萬噸噶滾裝泊位，總共22隻泊位。
北海港：總共有11隻泊位，其中有6隻15萬噸噶泊位。
全民退休保障

全民退休保障，簡稱全民退保，係香港部份學者同政客建議嘅退休保障制度，透過政府、僱主、僱員三方供款，令香港所有長者（無論之前有冇做嘢或供款都好）每月都可以攞到一筆可以維持基本生活需要嘅錢。呢個制度有人支持有人反對，暫時未有社會共識。
長者生活津貼被全民退保嘅支持者睇成全民退保嘅過渡計劃。
全民居家煮嘢食

《全民居家煮嘢食》（英文：Cook At Home）係香港電視廣播有限公司嘅飲食節目，由肥媽、陸浩明做主持，喺2022年3月15號到3月18號香港時間禮拜二到五22:30到23:15喺翡翠台播。節目以疫情下為禁足做好準備做主題，教人儲糧同煮嘢食。
全民造星II

《全民造星II》（英文：King Maker II）係香港電視娛樂製作嘅真人騷選秀節目，亦係「全民造星」系列嘅第二季節目，由強尼主持，由2019年9月30號到12月6號逢禮拜一到五22:30-23:30喺ViuTV播；總決賽喺2019年12月15號禮拜日20:30-23:00喺將軍澳邵氏影城搞，由ViuTV現場直播。
比賽最後由吳啟洋、張天賦同李祉均分別攞到冠、亞、季軍。

參賽者
今季比賽參賽者有96位，全部男性。參賽者本嚟有99位，但27號、33號同84號參賽者喺第一輪比賽前退咗賽。

賽後動向
節目完咗後，ViuTV簽咗3位參賽者做合約藝員：吳啟洋（冠軍）、歐鎮灝（第四名）同葉振弘（三十強），之後組成三人組合P1X3L，屬環球唱片旗下。
至於其他參賽者就各有發展：張天賦（亞軍）加盟華納唱片，曾比特（第八名）加盟環球唱片，姜卓文（五十強）參演舞台劇《香港生死書》，冼靖峰（六十強）就參與無綫電視《聲夢傳奇》，劉頌鵬（首圈出局）就加盟無綫電視。
全民造星III

《全民造星III》（英文：King Maker III）係香港電視娛樂製作嘅真人騷選秀節目，亦係「全民造星」系列嘅第三季節目，由強尼主持，並由林二汶、彭秀慧做參賽者嘅導師。節目由2020年11月2號到12月18號逢禮拜一到五22:30-23:30喺ViuTV播，總共35集，而《全民造星III 總決賽》喺12月26號禮拜六20:30-23:00播。
比賽最後由趙祥誠攞到冠軍、陳葦璇攞到亞軍、陳毅燊攞到季軍，另外，亞軍陳葦璇係全民造星系列第一個入到三甲嘅女參賽者。

參賽者
今季比賽參賽者有83位（48女35男），多數參賽者都有幕前演出經驗，亦有參賽者係簽咗經理人公司但未出道。

50強分組
第一輪「前哨戰」淘汰33位參賽者，而50位入圍者會被編入林二汶組或者彭秀慧組，每組再分5個小組。

40強分組
第二輪比賽「首次分組比試」淘汰10位參賽者，林二汶組同彭秀慧組分別剩低19同21位參賽者，每組再分4個小組。

30強分組
林二汶組同彭秀慧組分別剩低11同19位參賽者。今輪比賽每組分5個小組，不過同一隊員可以出現多個一個小組，而各小組表演先後次序由導師自行排序。
另外今輪比賽經抽籤，所有表演由彭秀慧組（B組）開始先。

20強名單
上一輸比賽10個淘汰名額全部由彭秀慧組包辦，林二汶組同彭秀慧組分別剩低11同9位參賽者。今輪比賽以個人賽方式進行。

10強名單
經過淘汰10個參賽者，得出10強名單。
劉瑞祈
雲浩影
陳毅燊
李靜蓮
黃劍文
葉巧琳
陳澤言
鍾諾言
趙祥誠
陳葦璇

總決賽成績
評判分係按評判團按參賽者表現排序，第一有10分，第二有9分，如此類推；觀眾分係按觀眾投票率高低排序，第一有10分，第二有9分，如此類推。如果有同分，名次會由觀眾投票率比較高嘅排先。
評判分三甲依次序係陳毅燊、陳葦璇、趙祥誠；觀眾分三甲依次序係雲浩影、趙祥誠、陳葦璇。結果陳毅燊、陳葦璇、趙祥誠同得最高嘅總分17分，最終按觀眾投票率排定三甲，冠亞季軍分別係趙祥誠、陳葦璇、陳毅燊。而雲浩影雖然觀眾分攞第一，但評判分只係攞第七，以總分14分屈居第四。

記事
呢個節目由虛擬銀行天星銀行冠名贊助，更搵咗監製黃慧君（花姐）同其中兩位參賽者江宏基（Timo）同陳毅燊（AnsonBean）幫銀行拍電視廣告。
前哨戰階段入面，第1到11集順序播出頭69位參賽者嘅表演，但第12集剩低未播嘅14位參賽者只係播咗6位，其餘8位未有安排播出，包括順利入圍嘅丁悅（阿丁）、鄺旨呈（旨呈）同陳樂頤（阿左）。花姐解釋話因為「顧及整體節目節奏」同「反映錄影時嘅真實情況」而將佢哋所有片段刪走，將預計播13集嘅前哨戰縮短到12集。
前哨戰階段入面，有5位參賽者喺綵排期間畀花姐勸退出比賽，包括黎蘊芝（Dilys）、羅浩晉（高晉）、袁晴晴（晴晴）、賴映彤（彤彤）同談翠欣（Rosie），合稱「勸退五人組」，佢哋最後都繼續參賽，而花姐都出手幫佢哋執下個表演。最終只有黎蘊芝憑表演「中國舞」入到圍，不過評判係因為佢嘅笑容而一致畀佢入圍，引起爭議。
前哨戰階段入面，「魔樂師」葉小妍（小妍）因為表演差而被淘汰，但佢唔肯離開舞台，喊住要求評判畀個機會，結果評判卓韻芝發火講咗句「唔好啦」，而呢一句就畀網民製作成Sticker。
由於呢個節目引起全城熱話，主要競爭對手無綫電視喺呢個節目播到中段嗰陣開始變陣還擊，包括安排劇集《香港愛情故事》喺《全民造星III》嘅同一時段播映，又安排咗現場直播選秀節目《衝上雲霄大選》同《全民造星III總決賽》正面對撼。
雖然ViuTV未有公開收視資料，但傳媒報道話常規播映嘅平均收視約莫5點（約33萬觀眾），而總決賽平均收視有6.5點（約43萬觀眾），最高有7.5點（約49萬觀眾）。
前哨戰復活區有24位參賽者，導師救返10個，當中4個最後入到十強，成績最好係季軍嘅陳毅燊。
全民造星IV

《全民造星IV》（英文：King Maker IV）係香港電視娛樂製作嘅真人騷選秀節目，亦係「全民造星」系列嘅第四季節目，由許廷鏗、梁祖堯做參賽者嘅導師。呢一屆用選拔女子偶像團體（女團）做主題，招募咗96個女仔進行比試，當中總決賽嘅三甲保證可以入到新女團。
節目喺2021年11月1號到12月17號逢禮拜一到五21:30-22:30喺ViuTV播。而《全民造星IV 總決賽》喺12月25號禮拜六20:30-23:00播。製作特輯《全民造星極限造夢者》喺10月30號禮拜六22:15-22:45播。
比賽總決賽最後由邱彥筒、沈貞巧同許軼分別攞到冠、亞、季軍。
比賽總決賽之後，ViuTV揀咗8位參賽者組成COLLAR，喺2022年1月出道。

參賽者
今季比賽參賽者有96位（全女班）。

落選面試參賽者
比賽吸引到唔少有啲知名度嘅非素人報名參賽，但當中有啲人最後入唔到96強，其中獲安排喺第1集播放面試片段嘅包括丁可欣、倪安慈、黃榕同樊沛珈，而其他落選面試參賽者包括黃曦誼、利君牙、文芊澄，同埋戴月、趙詠瑤、張嘉殷，再加埋姚琰欣同黃米琪咁。

96強
一對一對決，落敗者喺復活區由導師揀返12位（啡色），其他36位被淘汰（灰色）。

60強
入圍者會被編入許廷鏗組或者梁祖堯組，每組再分5個小組。每局落敗方由評判即時淘汰一位隊員（深灰色），每個落敗隊伍嘅所屬組別需要喺賽後額外由導師淘汰3個人（但無硬性規定一定要由落敗隊伍淘汰）（灰色），最終3隊落敗嘅梁祖堯組額外淘汰9個人，2隊落敗嘅許廷鏗組額外淘汰6個人。
每隊名單頭一位粗體字係隊長。

40強
許廷鏗組同梁祖堯組每組再分5個小組。每局落敗方由導師即時淘汰一位隊員（深灰色），邊組輸得最多，再由導師再額外淘汰五位隊員（灰色）。

30強
許廷鏗組同梁祖堯組以5輪形式對決，每局落敗方由導師即時淘汰預定1位隊員（深灰色）。

25強
25位參賽者重新分成5組，導師改由5位MIRROR或ERROR成員擔任。第四名淘汰2位隊員、第五名淘汰3位隊員（深灰色）。

總決賽
表演：MIRROR、P1X3L、姜濤（全民造星冠軍）、吳啟洋（全民造星II冠軍）、趙祥誠（全民造星III冠軍）
評判分係按評判團按參賽者表現排序，第一有20分，第二有19分，如此類推（今屆有參賽者嘅評判分同分，但唔影響三甲結果）；觀眾分係按觀眾投票率高低排序，第一有20分，第二有19分，如此類推。如果有同分，名次會由觀眾投票率比較高嘅排先。
評判分三甲依次序係邱彥筒、沈貞巧、楊安妮；觀眾分三甲依次序係邱彥筒、許軼、沈貞巧。結果邱彥筒憑住兩邊都排第一而順利攞冠軍，亞軍係評判分攞第二、觀眾分攞第三嘅沈貞巧，季軍係評判分攞第四、觀眾分攞第二嘅許軼。冠亞季軍都可以保證做到新女團成員。成績如下：

女團成員選拔
内文：COLLAR
今季主題係選拔女子偶像團體（女團）成員。初期節目團隊對點樣選拔一度未有共識：節目監製黃慧君（花姐）希望用總決賽成績即場決定，嗰晚落實女團成員名單（亦意味只得總決賽入面成績最好嗰批獲考慮）；女團經理人戴穎（阿Wing）就希望先睇完總決賽表現，之後再綜合各種因素再揀（理論上入圍96強都有機會）。最終安排係中間落墨：總決賽三甲保證入到女團，女團其餘成員就喺其餘93位參賽者（總決賽廿強參賽者優先考慮）入面再揀，選拔結果喺2022年1月12號公佈，最終獲選8人全部都係十強參賽者。

主題曲MV
今季主題曲繼續用返第一季開始用嘅《前傳》，但就製作咗三個MV版本，由89個參賽者分成三組去拍。（有7個參賽者因為綵排嗰陣通過唔到跳舞驗收而無份拍，包括Emiko、Emi、精靈、Sam、阿J、Tabi同Val。）

記事
今屆第一輪比賽一改逐一獨立評分嘅賽制，變成二選一嘅對決，輸嘅就跌落復活區，復活區48人當中只有12個有機會復活。最後喺復活過程入面，因為黃敏蕎（阿妹）、吳欣諺（Yanis）等被觀眾鍾意嘅參賽者未能復活而惹嚟爭議。
今屆有3個藝人細妹入圍第一輪比賽：余潔滢（余香凝細妹）、歐陽巧霖（歐陽巧瑩細妹）同郭嘉盈（郭嘉駿細妹），當中得余潔滢成功晉級，其餘兩位止步96強。最終余潔滢止步40強。
今屆有5個入圍過上屆《全民造星III》嘅參賽者入圍今屆第一輪比賽：夏子涓（上屆20強）、方芷欣（上屆20強）、周卓盈（上屆83強）、蘇家欣（上屆50強）、鄭嘉欣（上屆50強），當中夏子涓、方芷欣同周卓盈成功晉級，其餘兩位止步96強。最終周卓盈止步40強，夏子涓、方芷欣止步25強。
按今屆機制，第一回合有48位參賽者跌落復活區，導師救返12個。當中5個最後入到廿強，成績最好係亞軍嘅沈貞巧。
除咗由ViuTV組織咗一個女團COLLAR之外，亦有班參賽者自行組織一個組合叫「Lolly Talk」，成員基礎係60強進40強回合入面嘅A2組（包括入咗COLLAR嘅許軼）；之後再出現由5位廿強選手自行組織嘅「Strayz」。
除咗COLLAR8個成員外，另有5個參賽者做咗ViuTV合約藝員（2021年4月後改由MakerVille管理）：楊安妮（第5名）、許寶恆（第13名）、葛綽瑤（第16名）、何洛瑤（40強）同鍾卓穎（60強）。